Τίμαιος ο Λοκρός

Ο Τίμαιος ο Λοκρός, ο κύριος ομιλητής του ομώνυμου πλατωνικού διαλόγου, ήταν Πυθαγόρειος φιλόσοφος και αστρονόμος του 5ου π.Χ. αιώνα από τους Λοκρούς της Κάτω Ιταλίας.Πλάτων, Τίμαιος, 20a & 27a.

 Οι αρχαίες πηγές για τη ζωή και το έργο του Τιμαίου 
Kανείς άλλος συγγραφέας, προγενέστερος ή σύγχρονος του Πλάτωνος, δεν μνημονεύει τον Τίμαιο τον Λοκρό. Αργότερα πάντως, ο Κικέρων ανέφερε ότι ο Τίμαιος ήταν μαζί με τον Αρχύτα τον Ταραντίνο αυτοί που  μύησαν τον Πλάτωνα στην πυθαγόρεια φιλοσοφία, μετά τον θάνατο του Σωκράτη .Κικέρων, Περί Πολιτείας, I.10.

Σύμφωνα με την Σούδα ο Τίμαιος ο Λοκρός έγραψε βιβλία μαθηματικών, καθώς και τα έργα Περί φύσεως και Περὶ τοῦ Πυθαγόρου βίου.Λεξικόν Σουίδα, σελ. 1028 (). Το Περί φύσεως είναι μάλλον το διασωθέν μέχρι σήμερα, γραμμένο σε δωρική διάλεκτο, έργο με τίτλο Τίμαιος ο Λοκρός, Περὶ ψυχᾶς κόσμω καὶ φύσιος, google. (που τυπώθηκε για πρώτη φορά, ήδη το 1488, σε λατινική μετάφραση στη Βενετία).William Smith, A dictionary of Greek and Roman biography and mythology (1859), Τόμος III, σελ. 1131, Timaeus of Locri. Ο Πρόκλος υποστήριζε ότι ο Πλάτων χρησιμοποίησε το έργο αυτό για να γράψει τον δικό του Τίμαιο.Πρόκλος, Υπόμνημα εις τον Πλάτωνος Τίμαιον, εκδ. Κάκτος. Ανάλογη άποψη εξέφραζε και ο σκεπτικός φιλόσοφος και σκωπτικός ποιητής του 3ου π.Χ. αιώνα Τίμων ο Φλειάσιος (ο επονομαζόμενος και σιλλογράφοςΣίλλοι ήταν τα σκωπτικά ποιήματα.) που διακωμωδούσε τον Πλάτωνα λέγοντας: "Και συ, Πλάτων, διότι και σε κατέλαβε πόθος να μάθης - με πολλά δε αργύρια μικρόν ηγόρασες βιβλίον - και εκ τούτου έμαθες να Τιμαιογραφής".Παύλος Γρατσιάτος, "Προλεγόμενα" στο Πλάτωνος Τίμαιος, εκδ. Φέξη. 1911.  

 Σύγχρονες απόψεις για το Τίμαιο 
Στην πραγματικότητα, το  είναι ένα ψευδεπίγραφο έργο, μια όψιμη ερμηνεία του πλατωνικού Τιμαίου γραμμένη μεταξύ 2ου π.Χ. και 1ου μ.Χ. αιώνα από κάποιον άγνωστο συγγραφέα.A. Lesky, Ιστορία της αρχαίας ελληνικής λογοτεχνίας, σελ. 1094, εκδ. Κυριακίδη, 2011. Αλλά και το  (που δεν αναφέρεται από καμιά άλλη αρχαία πηγή εκτός από την Σούδα) ίσως να ήταν κάποιο χαμένο τμήμα ή κεφάλαιο από το εκτεταμένο έργο του ιστορικού της Σικελίας Τιμαίου του  Ταυρομενίτη.William Smith, ό.π.

Αμφισβητείται επίσης, πέρα από τα έργα, ακόμη και η ύπαρξη του Τιμαίου του Λοκρού ως πραγματικού ιστορικού προσώπου. Πολλοί σύγχρονοι μελετητές θεωρούν ότι ήταν απλώς ένας χαρακτήρας που επινόησε ο Πλάτων για τις ανάγκες του διαλόγου του. Άλλωστε ούτε ο κατάλογος των Πυθαγορείων του Ιαμβλίχου αναφέρει τον Τίμαιο τον Λοκρό, ενώ αναφέρονται σε αυτόν ο Τίμαιος ο Πάριος και ο Τίμαιος ο Κροτωνιάτης, πρόσωπα ελάχιστα γνωστά.Ιάμβλιχος, "Περί του Πυθαγορείου βίου", Πυθαγόρας - Άπαντα 2, εκδ. Κάκτος, 1999 

 Παραπομπές 

κατηγορία:Αρχαίοι Έλληνες φιλόσοφοι
κατηγορία:Πυθαγόρειοι φιλόσοφοι
κατηγορία:Αρχαίοι Έλληνες αστρονόμοι